《十二月二十七日病起行花下闻春禽有感》
宋代·舒岳祥

昨日立春节，今晨春鸟鸣。
前峰宿苍霭，风声和且平。
南翁病来久，起绕花枝行。
花枝向人笑，
婉娈感幽情。摩挲朂小男，
何时看汝成。童稚引我前，
老至不觉惊。艰难亦已极，
须汝见休明。望望替官役，
不顾日月征。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。